Isigidimi Sama-Xosa.

Ipepa Lama Xosa laveki-mbini Pambili nto zak’wetu! Lihlaulelwa 10s. ngonyaka kwasekuqaleni

Vol XIV. LOVEDALE, SOUTH AFRICA, JANUARY 16, 1881. No. 166.

|  |  |
| --- | --- |
| AMAGOSA E | “SIGIDIMI” |
| *Amatole Basin ............* | Rev. Samuel Ntsiko. |
| *Butterworth* | Me. Geo. Pamla. |
| *Cradock* | „ Boot Kwaza. |
| *East London* | Rev. S. Makobatloane. |
| *Edendale, Natal* | Mr. Saul Msane. |
| *Farmerfield* | „ Anderton Ngesi. |
| *Fort Peddie* | Rev. S. Mvambo. |
| *G-raham's Town* | Me. Ntozini Ntshona. |
| *Graaff Beinet ............* | „ W. P. Momoti. |
| *Heald Town* | Rev. G. Kakaza. |
| *Keis Kama Hoek* | Me. J. William Gawlee. |
| *Maritzburg, Natal* | Rev. John Beuce. |
| *Oxkraal* | Me. Thomas Matumbu. |
| *Pearston* | „ Robeet Plaatjes. |
| *Perksdale* | „ Benj. Sakuba. |
| *Port Alfred* | „ Eenest Nquka. |
| *Port Elizabeth* | „ J. S. Adams. |
| *Somerset East* | ... „ January J. Taho. |
| *Southeyville, Ebatenjini* | „ Pearce Mtyoba. |
| *Uitenhage* | ... . Rev. Moses September. |
| Isigidimi Sama-Xosa | |

NGOLWESI-TATU, JANUARY 16, 1884.

UKUXASA ABAFUNDISI.

Amabandla elizwi apesheya ati ngale minyaka apa e Africa, ngokukodwa e Koloni kwiramente zabantu beli lizwe—“ Baxaseni nina abantu abasbumayela ilizwi kuni.” Bazifanekisa iramente zeli lizwe nabantwana babo ababa- zele ngentshumayelo zabafundisi ababatumele ngemali zabo nangemitandazo yokuwucelela ku Tixo ukuba umsebenzi welizwi usikeleleke, ucume. Kude ke okwenene kwako amaqela akolwayo amadoda namankazana abantu beli lizwe. Yonke ke leminyaka iramente zeli lizwe bezitwelwe ngaba- pesheya ekondleni abafundisi. Nambla bati abapesheya bantwana betu kade sinibelekile, ngoku yimani ngezenu inyawo, zihambeleni. Umzali uti umntwana emtanda nje noko ange angambona ehamba. Abe lusizi akumbona esi- dodo, engavumi kufunda kuhamba. Bafuna ukulihambisela pambili ilizwi bancede izidenge ezisebunyameni.

Yindawo efanele ukukangeliswa kakuhle ziramente zeli lizwe le. Kuba xa bangalingiyo ukuxasa abafundisi aba- kubo, batintela inqwelo ye Gospeli ukuba ingahambeli pambili. Kuba lemali ibixasa indaba zelizwi apa ayibuyeli pesheya isiwa kwizidenge ezisempakatini we Afrika, kuma- koboka, kwizidlabantu, ku Batwa nakwezinye izizwe ngezizwe ezingazi nento le ngo Yesu Krestu u Msindisi waboni.

Mzi wakowetu malixaswe ngalupina ublobo eli lizwi ? Indlela engaxasa ilizwi lutando ku Yesu Krestu nenkutalo. Inkomo zifile—kubitya, zimofu, zinyongo, nazizidiya, kuba kungeko madlelo. Ke ngoko inkomo azinako ukuxasa ilizwi nemfundo kuba aziko. Into ebike yanga inceda abantu zigusha, ke nazo azisavumi kuhluma ngokuba azina- mhlaba. Into ke ebonakala inokunceda imfundo nelizwi ngumhlaba wamasimi. Into u Mdali ayivelise yasesikundleni segusha, kumfo obefudula eceba uboya atengise ka- bini ngomnyaka—yihabile, nerasi, nenqblowa, netapile. Itapile le ngumncedi omkulu endlaleni, yingcambu eyanda kumhlatyana omncinane. Mawetu ninomhlaba nina baca- ndelweyo iziza, zindlu enimane nizirafela nibe ningawuse- benzisi lomhlaba, kanti kulapo ngenityala itapile netswele. Nipangisele usapo ekuveleni kwehlobo ; nikaulezele ukute- ngisa nokuba ziemele nganye zetapile nincedise kwinto zelizwi. Kanti inqolowa, nerasi, nehabile zona zivutwa

kanye ngezinyanga zelanga zendlala. Zibe kanjalo zinemali ngokukodwa ihabile kuba itengiswa kunye nesitroyi sayo. Abe ke umlimi kwakuwo lomasimi enako akuba evunile kwangelo hlobo ukulima umbona nembotyi. Ukuba abantu belizwi batembele ezimbeni lodwa ungaba umsebenzi welizwi nowemfundo okwangoku awusokuba nokuxa- seka. Izimba belinceda kusambatwa ingubo zenkomo mhlaumbi ke umbalo nesikaka emfazini. Namhla umntu ufihla umzimba, oyindoda nongumfazi; namhla intombi ifihla umzimba nomfana wenjenjalo ; nenkwenkwana kwanentombazana ibifanele ukwenjenjalo kubantu bonke. Nakuba sinosizi kakulu ukuti baninzi abantwana abangamakwenkwe nentombazana, zabazali belizwi ababaptiziweyo nokubaptizwa ebusaneni abangafundiswayo ukufihla imizi- mba yabo. Izimba lilodwa alinako ukuvelisa imali yoku- fundisa umntwana, ngakumbi kona ukuxasa umfund si. Mhlambi wakowetu ukolwayo masingatsheli ezimbeni lodwa, umsebenzi ka Tixo uyakufa. Indawo enyusa ulilanga yindlela yelizwi nendlela yemfundo. Xa ke kutiwa ngabazali betu iramente zapesheya masizimele ngezetu inyawo, masingene kwimisebenzi eyobangela ukuba sime ngenyawo, sibe ngabantu abanenkutalo notando e Nkosini.

BAZIBULALE NGOKWABO.

Abalesi bo Hambo Lo Mhambi boyikumbula imbali ka Mkristu no Tembekayo mhla bafunyanwa sisigebenga u Mncamisa. Kutiwa “ safika sabafaka enqabeni yaso, kwi- gumbi eliyitolongo engapantsi komhlaba, limnyama kunene limasikizi, linuka ngokungene emixelweni yawo lomadoda omabini.” Balala kulondawo ngolwe Sitatu usuku ecaweni, kwada kwaba lolungu Mgqibelo bevinjwa amanzi nokudla, kungeko uza kubabuza ubunjani babo. Esi sigebenga sasinomfazi abati ngu Nongatembi, intokazi eyati yakubeva yayaleza ukuba indoda “ ibaxelele ukubabet’oku.” Okunene kusasa babetwe kunene. Kute ngobusuku obulande- layo yakuva ukuba basahleli, “ yanika iqinga lokuti, *mayize itsho kubo bazibulale."* Isigebenga sabanika eloqinga oku- nene, sabuya sapinda sababeta ; koko ke bona nakuba bake bada bafun’ ukungenwa leliqinga bagqiba kwelokuba ma- bangalitabati; mabati nokuba bayafa bangazibulali ngesabo isandla.

Lembali siyikunjuzwa ngamadoda amaninzi ate sa pakati komzi wakowetu ontsundu ahamba esinika iqinga lokupu- melela kolu ludaka, kule tolongo yembandezelo okade upantsi kwayo umzi kule minyaka idlulileyo. Ngapambili sibe sikala sibulawa yimiteto ekataza ontsundu yedwa ize imshicilele ; imiteto yotshiso, nepasi, nokupangwa imipu, kanti asikuba nayo nembuyekezo eyanele indleko zetu ngayo. Sibe sikala kukufakwa kwabafundisi betu ezitolongweni, ukuqutywa kwabo ngamapolisa bakuba behambisa imicimbi yelizwi le Nkosi; sibe sibulawa kukuvutywa- vutywa yimiteto abati yeye Lokeshini. Ezizinto nezinye zibe zisihleli entanyeni, njengokuba nanamhla zisenjalo ezinye, sikohliwe ukuba singatinina. Kekaloku namhla kufike ixesha lokuba kunyulwe amadoda okuya kumisa imiteto e Palamente. Kuti bantsundu kuko abanelungelo lokunyula. Kula madoda aya e Palamente kuko aya kuqinisela ongezelele imitwalo esibe sinayo; angafihliyo ukuba nanamhla asati wona umntu ontsundu lutshaba, into yokupatwa njengotshaba, into yokupangwa nemalana zokuyifundisa. Ako amadoda aliqela lo Upington, owati ontsundu lutshaba nokuba upina; ako anjengo Stephen-